PREZES RELĪZE

Iesniegtais Satiksmes ministrijai Ultimāts tiek ignorēts 
2026. gada 13. aprīlī taksometru vadītāji un pasažieru komercpārvadātāji paralēli noslēgs Rīgas, Daugavpils un Jelgavas centrus.

Tā kā valdība nav izpildījusi izvirzīto ultimātu un nav veikusi reālus soļus "Bolt" platformas monopola ierobežošanai, taksometru nozari pārstāvošās organizācijas izziņo plaša mēroga protesta akciju. Pirmdien, 13. aprīlī, protesta akcijas vienlaicīgi norisināsies Rīgā, Daugavpilī un Jelgavā, kur ir saņemtas visas nepieciešamās atļaujas akciju norisei.
Nozares pozīcija un protesta mērķi:
• Mēs neesam pret tehnoloģijām: Mūsu mērķis ir vērsties pret vienas platformas ļaunprātīgu monopolstāvokļa izmantošanu un valdības diktātu.
• Par sakārtotu nozari: Mēs iestājamies par godīgu un prognozējamu taksometru nozari, kas veicinātu veselīgu konkurenci un jaunu dalībnieku ienākšanu tirgū, nevis iznīcinātu esošos vietējos uzņēmējus. Mūsu prioritāte ir arī patērētāju intereses —brauciena cenai ir jābūt skaidrai un pamatotai, nepieļaujot situācijas, kur "Bolt" patvaļīgi ieslēgto koeficientu dēļ viens un tas pats maršruts nepamatoti maksā gan 10, gan 20 eiro. Mēs pieprasām izbeigt cenu manipulācijas, kas kropļo tirgu un maldina iedzīvotājus.
• Vienlaicīga rīcība reģionos: Akcija vairs neaprobežojas tikai ar galvaspilsētu – taksometru vadītāji Daugavpilī un Jelgavā pievienojas protestam, lai parādītu nozares vienotību un nesamierināšanos ar esošo sistēmu.
• Tukši solījumi un nekompetence: Satiksmes ministrijas solījumi ierobežot "Bolt" ietekmi un noteikt komisijas griestus 15% apmērā ir palikuši uz papīra, neraugoties uz nozares brīdinājumiem, kad jau pirms četriem gadiem tika ierosināts no nozares puses valstī ievest vienotu tarifu, lai patērētājam vienmēr būtu skaidrs cik maksā taksometrs.
• Demokrātijas un tiesību aizstāvība: Mēs dzīvojam demokrātiskā valstī un vairs nepieļausim, ka ārvalstu kompānijas un nekompetenta valdība diktē iznīcinošus noteikumus mūsu pašu mājās un veic amorāli lielu ietekmi uz mūsu valsts ekonomiku. Mēs aizstāvēsim savas tiesības, savu nozari un savu valsti.
• Akcīzes nodokļa un cenu krīze: Pašlaik valdības piešķirtā akcīzes nodokļa atlaide nav devusi rezultātu – degvielas cenas ir augstākas nekā iepriekš, bet rīcības plāna nozares glābšanai joprojām nav.
Lai apspriestu nozares problēmas uz protesta akciju mēs esam uzaicinājuši sekojošas institūcijas:
Satiksmes ministriju;
Finanšu ministriju;
Ekonomikas ministriju;
Labklājības ministriju;
Konkurences padomi;
Korupcijas novēršanas un apkarošanas biroju;
Bolt Operations OÜ.




Informācija par akcijas norisi 13. aprīlī 2026. gadā:
Norises vietas adrese: Zaķusala, Rīga 
Plkst.08:00 pulcēšanās
Plkst.09:00 līdz 11:00 protesta brauciens pa Rīgu.
Protesta brauciena maršruts (policijas eskortā):
Zaķusalas krastmala → Salu tilts → Krasta iela → Ģenerāļa Radziņa krastmala → Kārļa Mīlenbaha iela → Emīlijas Benjamiņas iela (Satiksmes ministrija) → 13. janvāra iela →Akmens tilts → Mūkusalas iela (Bolt Operations OÜ administrācijas ēka) → Mūkusalas aplis → Salu tilts → atpakaļ uz Zaķusalu
Plkst.11:00 – 14:00 preses konference un mītiņš.
Pēc tikšanās ar Valsts policiju ir saskaņots rīcības plāns drošības garantēšanai:
• Rīgā: Valsts un pašvaldības policija brauciena laikā slēgs pilsētas centru, tā apkārtni un tiltus pārējiem ceļu satiksmes dalībniekiem, lai nodrošinātu protesta kolonnas virzību.
• Daugavpilī – Vienības laukumā un Jelgavā – Pilssalas ielā, pašvaldības automašīnu  stāvlaukumā. Akcijas norises vietās tiks nodrošināta kārtība saskaņā ar pašvaldību saskaņojumiem.
Aicinājums solidarizēties ar MUMS arī restorānu nozari:
Mēs aicinām protesta akcijā solidarizēties arī restorānu un ēdināšanas nozares uzņēmējus, protesta dienā neizpildot pasūtījumus augstākminētajā lietotnē.
Apzināmies, ka arī šī nozare ir pakļauta augstām aplikācijas komisijas maksām un citiem tirgu kropļojošiem faktoriem.
"Mēs vairs nesēdēsim un nenoraudzīsimies, kā mums diktē svešus noteikumus. Šī akcija ir nozares nepārprotams vēstījums par nesaskaņu ar esošo netaisnīgo sistēmu, un pat pēc mūsu rīcībā esošas informācijas valsts policija nekad nav saskārusies ar šāda mēroga protesta akciju. Mēs esam gatavi cīnīties par savu izdzīvošanu un neļausim ārvalstu kapitālam iznīcināt Latvijas uzņēmējus un valsts budžetu. Pašreizējā situācija pasažieru pārvadājumu nozarē rada būtiskus tirgus kropļojumus, jo digitālo platformu pakalpojumu sniedzēji var patstāvīgi noteikt cenas un vienlaikus veikt uzskaiti bez efektīvas ārējas kontroles, radot necaurspīdīgumu un datu manipulācijas risku. Vienlaikus dempinga cenu modelis, kas nav balstīts nozares pamatprincipos, apdraud godīgu konkurenci un nozares ilgtspēju, izspiežot vietējos profesionāļus. Aicinām nodrošināt vienlīdzīgus un caurspīdīgus  konkurences apstākļus visiem tirgus dalībniekiem, jo pretējā gadījumā tiks apdraudēta ne tikai nozare, bet arī sabiedrības uzticība taisnīgai un sakārtotai uzņēmējdarbības videi”, uzsver nozares pārstāvji.
Mediju kontaktiem:
LPKAA valdes priekšsēdētāja: Ella Petrova +371 22336880
TPNDDO direktors: Egils Hermanis +371 26038089
LVTNDDO prezidents: Aleksejs Ignatjevs +371 26185050
LAKRS valdes priekšsēdētāja Inga Vējiņa +371 28649946
